Tere tulemast vaatama saadet "Evangeelium Andrew Wommackiga"
mis räägib Jumala armust ja tingimusteta armastusest.
Siin aga Andrew Wommack isiklikult.
Tere tulemast vaatama taas me saadet!
Jätkan endiselt jüngerdava evangelismi teemal,
mis kätkeb endas ülivõimast tõde.
Tegu on suure valdkonnaga,
mille osas usun, et kogudusel on suuri puudujääke.
Kuid see õpetus võib olla suureks abiks.
Lisaks neile õpetus-saadetele
on mul jüngerdamise kohta ka DVD'd ja CD'd.
Enamus inimesi ei oska mõelda selliselt,
mistõttu on äärmiselt oluline saada osa sellest tõest.
Ühtlasi on meil terve jüngerdamise pakett,
mis kätkeb kolme kõige olulisemat asja,
mida Jumal on andnud mulle jagada.
Nii olemegi pannud kokku eraldi jüngerdamise paketi,
mis on tellitav me kodulehelt.
Julgustan teid tellima neid endale, sest neist on teile tõesti palju abi.
Rääkisin eelmises saates 1. Timoteose 4:12 põhjal,
kus Paulus ütles Timoteosele,
et keegi ei tohiks panna pahaks tema noorust.
Rääkisin sellest,
kuidas Paulus ei rääkinud nendega, kes panid Timoteost pahaks,
käskides neil see lõpetada,
vaid ta kirjutas Timoteosele
ja käskis tal mitte lasta teistel panna end pahaks.
Enamus inimesi arvaks, et seda ei saa ju kontrollida!
Jah, sa ei saa kontrollida teiste käitumist,
küll aga seda, kas või kuidas lased sel end mõjutada.
Nii kirjutaski Paulus just Timoteosele
ja ma usun,
et see on väga kõnekas sõnum ka meile täna.
Me ühiskond on läinud totaalselt teises suunas,
kus me ei võta enam mingit vastutust iseenda eest.
"See inimene ütles või tegi mulle seda või toda!"
Kuid see kõik läheb tagasi juba Eedeni aias toimunu juurde,
kui Jumal küsis Aadamalt: "Mida sa küll tegid?"
ja Aadam vastas:
Naine, kelle sa mulle kaasaks andsid, tema andis mulle puust ja ma sõin.”
See oli ikka kellegi teise süü, miks ta tegi seda, mida ta tegi.
Nii oleme meiegi läinud täna sellistesse äärmustesse,
kus keegi ei vastuta enam millegi eest ja alati on keegi teine süüdi.
Olgu selleks siis su katkine pere
või mõni muu su kontrolli alt väljas asi,
mis on teinud sinust selle, kes sa oled.
Paulus aga õpetas on jüngrit, kuidas asjadega toime tulla,
öeldes: "Ärgu keegi mõtelgu üleolevalt sinu noorusest!"
See ei tähenda seda, et saaksime kontrollida teiste tegusid,
kuid me ei peaks laskma teiste hinnangutel
mõjutada enda hinnangut iseendast.
Ainus viis, kuidas seda teha, on omada lähedast suhet Jumalaga.
Paulus jätkas 1. Timoteose 4:12: "Vaid saa usklikele eeskujuks..."
Ehk siis see viis, kuidas muuta teiste arvamust...
Tõsi, me ei suuda kunagi olla täiuslikud,
sest vaid Jeesus ise oli suurim täiuslikkuse etalon,
keda maailm on näinud.
Ja ometi pahandasid inimesed Temagi peale, Teda taga kiusates.
Nii ütles ka Jeesus:
"Kui tahate olla minu jüngrid, saate kogema ka tagakiusu."
Seega pole inimeste käitumine küll 100% kontrollitav,
kuid samas võime neid siiski võita enda poole.
Kuidas?
Mitte nendega vaieldes,
vaid oma rida ajades
ja olles see, kes Jumal tahab, et sa oleks.
Me piiblikoolis käib palju naisi, kes on kutsutud jumalariigi tööle.
Selles küsimuses on alati olnud suuri eelarvamusi,
mis küll minu eluaja jooksul on USA's kõvasti kahanenud.
Samas aga on palju riike,
kus naistel lihtsalt ei lasta olla vaimulikud töötegijad.
Nii on paljud naised küsinud mu käest, mida selles olukorras teha?
Jagan nendega siis teatud piiblisalme,
mis loovad aluse sellele, et ka naised võivad teha jumalariigi tööd
ja neil on miski, millele nad saavad tugineda.
Kuid ma ütlen neile sisuliselt sama, mida Paulus ütles Timoteosele.
Viis, kuidas mitte lasta teistel end põlastada,
pole see, et püüad end õigustada
ja et kuulutad naiste õigusest teha jumalariigi tööd
ning räägid eelarvamuste ja hukkamõistu vastu.
Sa lihtsalt tee seda, milleks Jumal on sind kutsunud.
Sest kui sina järgid Jumalat ja Tema võidmine on su elu üle
ning su elu kannab vilja,
siis inimesed, kes on vähegi avatud Jumalale,
mõistavad ka, et Jumal on sinuga.
Ja kui Jumal on sinuga, siis kuidas nad saaks olla sinu vastu?
Mu enda elus juhtus sama,
kui käisin Kathryn Kuhlmani teenistustel.
Käisin tol ajal veel baptisti koguduses, mis oli täiega range
ja seal ei tohtinud ükski naine mehi õpetada.
Nii olid mul tõsised eelarvamused selles suhtes
ja ma läksin sinna korraliku kriitikameelega,
juba oodates, et midagi on viltu.
Ma pidasin seda Kathryn Kuhlmani täiega imelikuks.
Mulle ei meeldinud ta isiksus
ja ta valmistas mulle igas mõttes peavalu,
kuid...
Jumala vägi oli selle naise üle.
Aitasin ta teenistustel inimesi ratastoolist püsti või karkudest vabaks,
asetades nad toolile istuma tänu sellele, mida Jumal tegi.
Nägin, kuidas need samad inimesed jooksid mööda saali vahekäiku,
olles täiesti terveks saanud.
Ma nägin Jumala väge toimimas.
Kathryn Kuhlman ei kulutanud hetkegi enese õigustamisele
või rääkimaks naiste õigusest osaleda jumalariigi töös.
Ta lihtsalt voolas Jumala väes, tehes seda, millest Paulus rääkis -
ta oli eeskujuks.
Tänu sellele tunnen ma nii Jumalat kui Jumala Vaimu.
Teadsin, et küsimus polnud selles naises
või mingis ta enda väes,
vaid et see oli Jumal, kes tema läbi voolas.
Nii võitis ta mindki enda poolele.
Mitte läbi kaitsekõne,
vaid tehes seda, mida Jumal oli kutsunud teda tegema.
See on võimas!
Usun, et see ongi selle tuum, mida Paulus Timoteosele ütles:
"Ära lase teistel põlata end!"
Kuida seda siis teha?
Sa lihtsalt jätkad selle tegemist, mida Jumal on kutsunud sind tegema
ja oled eeskuju,
kuniks inimesed näevad Jumala väge ja vilja su elus
ja see võidab nad sinu poolele.
Täna tahan jagada teiega veel üht videot,
mille mu meeskond on kokku pannud.
See räägib Jeffist ja Autumnist.
Nad tulid me piiblikooli ega olnud siis veel abielus.
Milline tunnistus sellest,
kuidas nad lihtsalt toetusid Jumalale ja uskusid Temasse.
Jeff järgis just seda, millest oleme täna juba rääkinud.
Ta lasi Jumalal tegeleda Autumniga.
Jumal ütles talle juba ammu, et Autumnist saab tema naine,
kuid ta lihtsalt tegi seda, mida Jumal oli öelnud talle teha,
laskmata end ooteajast heidutada või rajalt kõrvale juhtida.
Mu meelest on see võrratu tunnistus asjadest, millest siin saateski räägime
ja eeskujust kahe inimese näol,
kes tulid me piiblikooli, said jüngriteks
ja jüngerdavad täna teisi.
Nad juhivad ka me piiblikooli meediaosakonda.
Nii et siinkohal siis video Jeffist ja Autumnist.
Tõotusest abieluvanneteni
Viibisin 6 aastat tagasi Michigani ülaosas ühes väikelinnas.
Mu ema rääkis mulle ühest telejutlustajast,
kelleks oli Andrew Wommack.
Olen terve oma elu kristlane olnud,
aga koguduses, kus käisin, ei räägitud kunagi Jumala armust.
Ka ei rõhutatud Jumala andestuse teemat
ega Püha Vaimuga ristimist.
Kuid siis hakkasid mu vanemad kuulama Andrew Wommackit.
Vaatasin ta saateid ja tellisin ka ta materjale.
Järgmiseks aga panin end juba ta piiblikooli kirja.
Mu vanemad helistasid kord ja küsisid,
kas tahaksin minna nendega ühele Andrew seminarile Alabamas.
Kogesin, kuidas Püha Vaim ütles mu südames, et pean minema,
sest leian sealt selle, mida olen otsinud.
Peale seda, kui sain Püha Vaimuga ristitud,
teadsin ka, et Charise Piiblikool on mu järgmine samm.
Seal koolis käimine oli võrratu kogemus.
Meid pandi juba tundides Vaimus palvetama
ja kuulama Jumala häält ning kirjutama selle üles.
Nii lasi Jumal ühes tunnis otsekui filmilindil joosta mu silme ees,
näidates mulle vahvaid asju, mis saavad sündima mu elus.
Kõige lõpus aga oli tugevalt kinnitav sõna:
"Autumn on sinu õige!
Sina aga ole sina ise."
Mäletan seda uut kutti, kes tuli me kooli.
Ta oli täiega elevil Charise piiblikooli tulekust.
Mind ei huvitanudki tookord miski muu, kui vaid Jumal.
Nii tundus Jumala tõotus Autumni näol tõelise väljakutsena,
sest ma ei pidanud end tema vääriliseks.
Olin kui svamm, mis ammutas endasse kogu õpetust,
saades ka radikaalselt muudetud.
Mina ja Autumn veetsime päris palju aega koos.
Veetsime kõik koos sõpradega aega
ja käisime nii matkamas kui suusatamas.
See aga muutis asja veelgi hullemaks.
Sinna sõpruskonda kuulus ka mu väga hea sõber David,
kelle kohta Jumal ütles:
"Sa hakkad teda aitama, olles osa tema tegemistest."
Üks päev tuli teleosakonna juht kogu õpilaskonna ette
ja ütles, et nad vajavad vabatahtlikke.
Püha Vaim pani otsekui suure noole selle mehe üle,
öeldes: "Mine räägi selle mehega ja paku end vabatahtlikuks."
Olin vaid mõne nädala vabatahtlik olnud,
kui mulle anti juba iseseisvalt kaamerat kasutada,
mis oli suur asi.
Sain filmida üht palve- ja ülistusüritust.
Tulin just ümber nurga oma kaameraga,
kui kogesin Jumalat ütlemas mulle, et ma saan koguma raha
üle maailma tegutsevate misjonäride ja teenistuste jaoks,
tehes seda läbi videode, uudiskirjade ja erinevate meedia vahendite.
Niipea, kui seda kuulsin, leidsin oma eesmärgi ja koha
ja ma teadsin oma saatust ning sihti.
Käisin seal piiblikoolis 2 aastat ja lõpetasin 2007. aastal,
omamata vähimatki aimu,
et võiksin Autumnile meeldida.
Jäin Colorado Springsi
ja töötasin täisajaga Andrew teleteenistuses.
Nautisin seda täiega.
Sain osa kõikvõimalikest kogemustest, millest üldse oli võimalik osa saada.
Läksin peale kooli Latigo rantšosse tööle.
Võrratu koht, kus sain olla tõeline kauboi.
Samas püüdsin leida võimalusi hoida ühendust Autumniga.
Üheks lihtsamaks viisiks selleks oli muidugi Facebook.
Ta ei vastanud mulle mitu kuud.
Ainus asi, mis andis mulle jõudu hoida kinni Jumala tõotusest,
oli see, et Jumala sõnul ei pidanud ma ise midagi tegema.
Pidin vaid olema mina ise.
Just siis, kui kõik tundus nii täiuslikuna...
Mul oli võrratu täisajaga töö
ja ma jõudsin terve maailmani läbi Andrew teenistuse.
Samas julgustas Jumal mind hakata keeltes palvetama.
Läks paar päeva mööda ja ma ei saanud aru,
miks Jumal tahab, et räägiksin keeltes?
Mis see on, mida pean nö välja paluma?
Jumal aga ütles: "Ära muretse selle pärast.
Sa lihtsalt palveta ja küll ma sulle hiljem teada annan."
Mida enam ma keeltes palvetasin,
seda suuremat rahulolematust tundsin iseenda ja oma töö suhtes.
Siis aga kuulsin Andrew õpetust pühast rahulolematusest
ja ma mõtlesin: "Võib-olla selle pärast peangi paluma
ja äkki on mingi muutus ootel?"
Jumal juhib sind üleloomulikult.
Osade te jaoks aga võib üheks rahuldamatuse põhjuseks
olla see, et te sees on püha rahulolematus.
Rääkisin kord David ja Judith Forgostoniga.
David edastas mulle sõnumi Jumalalt,
et Jumalal on keegi mu jaoks, kes armastab mind tingimusteta.
Sel hetkel mõtlesin Jeffi peale ja teadsin, et see on Jeff.
Ütlesin Jumalale: "Hea küll.
Olen nii tüdinud kogu sellest loost ja sellest, et saada ise asjadest sotti.
Palun ütle mulle, mis teema on?"
Olles lõpuks alistanud kogu oma südame Jumalale,
ütles Jumal mulle, et ma abiellun Jeffiga
ja me läheme Indiasse.
Autumn otsustas korraga,
et ta tahab minna ja teenida kaasa Indias.
David ja ta isa Russ sõitsid Indiasse kohe peale piiblikooli lõpetamist,
et teenida seal misjonäridena.
Peagi peale seda Judith ja David abiellusid
ja Judith läks Davidile Indiasse järele.
Mina aga hakkasin aitama neid nende uudiskirjade koostamisel.
Hakkasime rohkem suhtlema ja koos aega veetma.
Me suhe arenes üsna kiiresti ja ta tuli mulle ka rantšosse külla.
Kuigi mul oli sõna Jumalalt,
pead sa ju ikkagi inimest tundma õppima
ja temaga suhet arendama, enne, kui abielluda.
Kuid Jumal oli mu ette valmistanud ja ma olin valmis abielluma.
Ma tahtsin Jeffiga abielluda ja mitte olla enam lahus temast.
Sõitsime tänupühadeks mu vanematekoju Michigani,
kus Autumn kohtus ka mu perega ja kõik oli hästi.
Ta läks varem tagasi, kuid ma jäin veel sinna,
mistõttu otsustasin sõrmuse ära osta.
Lendasin peale tänupüha tagasi Coloradosse.
Olin väga närvis
ja plaanisin kutsuda ta Näljase Karu restorani.
Mu kõht oli nii tühi, mispeale küsisin:
"Kas tahaksid minna Näljasesse Karusse sööma?"
Vastasin: "Jaa!"
Jõudsime lõpuks restorani ja...
Seisin võlvkaare alla, pöörasin ümber
ja küsisin: "Autumn, kas sa abielluksid minuga?"
Vastasin: "Jah."
Siis aga mõtlesin: "Kas peaksingi niimoodi vastama?",
sest ma ei saanud arugi, mis toimub.
Ta vaatas mind ja mulle tundus, et ta naeratas natukenegi.
Siis aga vastasin: "Jaa, muidugi!"
Täna saan jagada loo täitumist,
millest Jumal rääkis mulle piiblikooli esimesel aastal.
Oli lausa hämmastav näha,
kuidas Jeffi uskumise teekond oli veelgi pikem.
Olime mõlemad üliväga õnnistatud, et olin kuulanud Jumala häält.
Määrasime peale kihlumist ka pulmapäeva.
Abiellusime 3 kuud hiljem ühes metsamajas Colorado mägedes.
See oli täiuslik pulm.
Mesinädalatel otsustasime aga, et peame minema Indiasse,
mistõttu ostsime ka kohe piletid ära.
Tahtsime minna Forgostonidele appi
ja näha, kas see oleks ka Jumalast määratud koht meie jaoks.
Elasime Indias Forgostonide juures, kes valmistusid piiblikooli avamiseks.
Sinna minnes arvasin, et mind ootab ees unistuste maailm.
"Ma lähen ju misjonireisile, mistõttu kõik peab olema täiuslik!"
Arvasin, et ma ei jää kunagi haigeks ja meil on alati piisavalt raha.
Või et ma vähemalt ei pea muretsema raha pärast.
Siis aga sai selgeks, et see polegi nii.
See rahvas on väga erinev ja seal on kõik hästi must.
Prügi vedeleb kõikjal.
Täiesti uus kogemus me jaoks.
Peale oma esimeselt India reisilt naasemist
läksime me tööle rantšosse, kus olin enne töötanud.
Samas aga kasvas me sees üha suurem tõmme tagasi Indiasse.
Uskusime, et Jumal varustab meid finantsidega,
kuigi olime ka ise veidi säästnud.
Ometi vajasime lisa.
Olles töötanud pool suve rantšos, saime suure annetuse,
mille eest saime osta lennukipiletid ja veidi jäi veel ka elamiseks.
Mõtlesime: "See ongi see, me peame minema!"
Kohale jõudes täitis Jeff piiblikoolis teatud ülesandeid,
aga mul polnud suurt palju midagi teha.
Forgosonidel aga oli videokaamera, mida saime soovi korral kasutada.
Autumn õpetas mind kaamerat kasutama
ja mida ning kuidas teha või mitte teha.
Jeffile meeldis see täiega.
Ostsime endale Mac'i arvuti, millel oli väga hea tarkvara.
Nii hakkasime looma promovideot.
Mina mõtlesin kogu loole tervikuna ja erinurkadele, kust alt filmida,
samas kui Jeff mõtles tehnilisele poolele,
kandes hoolt video visuaali ja heli eest.
Me meeskonnatöö oli fenomenaalne.
Nii tegime Forgostonidele promovideo,
et jagada kõigile nende toetajatele nende töödest-tegemistest.
Videost sai tõeline hitt.
Seda jagati USA's kõigi Forgostonide toetajatega
ja ka Andrew Wommacki ning teiste teenistustega.
Kõik olid täiega vaimustuses sellest.
Väga paljud nende toetajad helistasid ja kirjutasid neile,
öeldes: "Meil polnud enne seda videot väga aimugi, mida te teete,
kuigi lugesime te uudiskirju.
Tänu sellele videole aga näeme, mida te teete."
Olles Indias, saime jõulude ajal teada, et ma ootan meie esiklast Iisakit.
Meie aeg Indias hakkas läbi saama. Me viisa hakkas läbi saama.
Samas olime ostnud vaid üheotsa pileti
ja see tekitas pisut ebakindlust,
sest meil polnud kindlaid toetajaid
ja me sõltusime juhuslikest annetustest.
Jumal aga andis meile tarkust ja näitas, mida teha.
Me müüsime oma uhke arvuti maha ja samas saime ühe annetuse,
mis kokku andsid täpse summa, et osta kojusõidu piletid.
Tulime tagasi Colorado-Springsi
ja kandideerisime erinevatesse töökohtadesse.
See oli paras väljakutse.
Autumn oli lapseootel ja mul polnud tööd.
Ja midagi ei sirendanud ka silme ees.
Me rahad hakkasid otsa saama.
Läksime Charise piiblikooli ühte külaliskõnelejat kuulama.
Me taga istus üks mees,
kes teretas meid ja küsis, kuidas meil läheb?
Ühtlasi aga küsis: "Ega sa juhuslikult tööd ei vaja?"
Ja ma mõtlesin: "Jaa, vajab küll!"
Aitan tal tänaseni arendada köögimööbli firmat.
Olime nii tänulikud selle töö eest,
mis aitas meil jääda mõneks ajaks Colorado-Springsi.
Ühtlasi saime käia oma kodukoguduses
ja saada seal vaimulikult toidetud.
Me poeg Iisak sündis 2010. aasta augustis.
Jumal tõi me ellu täiega imelise väikese kingituse
ja mul oli võimalus näha Iisaki sündi siia ilma.
Sain olla kodus ja harjuda ema rolliga.
Ta on tõeline õnnistus!
Ta on tõeliselt tubli ja magab öösiti korralikult,
mistõttu tunneme temast suurt rõõmu.
Külastades üks päev piiblikooli teleosakonda,
tuli ühe telesaate mänedžer mu juurde
ja ütles, kui elevil kõik 2. kursuse tudengid
ta meedia tundidest on.
Ta ütles, et peale pikki aastaid on ta unistus täitumas
ja terve 3. kursuse vältel on õpilastel võimalus õppida meediat.
Mu enda igatsus oli ju samuti
aidata läbi meedia erinevaid teenistusi.
Nii tundus eraldi kool selle jaoks lausa imeline.
Tol samal talvel saime kõne ja meid kutsuti vestlusele.
Meilt küsiti, kas oleksime nõus olema selle meediakooli juhid?
See oli täiesti uus asi, kus pidime palju asju ise looma,
aga ta oli valmis juhtima meid selles.
Alates hetkest, kui kõik sai selgeks räägitud,
oleme hullupööra panustanud sellesse,
et see kool võiks järgmisel aastal alata.
Nii paljud õpilased on juba täiega elevil.
Hämmastav, kuidas Jumal avas ukse
vaid tänu sellele väikesele videole, mille kord Indias tegime.
Meil polnud aimugi, et sellest võiks midagi nii suurt välja tulla.
Oleme töötanud välja erinevad kursused
ja leidnud sinna õpetajad.
Meil on täiega äge teleosakond
ja me inimesed on loonud suurtele koropratsioonidele
ja ka Hollywoodile hämmastavaid asju.
Need samad inimesed on ka meie meediakooli õpetajad.
Meediakoolis on erinevad töötoad,
kus õpilased aitavad koguda teenistustele raha ja toetust.
Seda siin samas koolis käies.
Oleme tundides nende juhendajad.
Aitame neid erinevates projektides
ja videode ning kodulehtede loomises paljudele teenistustele.
Lisaks uudiskirjade koostamised.
Mõeldes tagasi sellele,
mida Jumal mulle piiblikooli esimesel aastal ütles,
siis olen juba näinud paari asja sellest sündimas.
Samas, kui paljud asjad ootavad veel oma aega.
Ja just siis, kui arvad, et enam paremaks minna ei saagi,
avab Jumal sulle uue ukse ja teeb imelisi asju su elus.
Täna saan jagada kõike õpitut Charise piiblikooli õpilastega.
Imeline on näha,
kuidas saan anda edasi kõike seda, mida kord minusse külvati
ja mille kaudu õpilased saavad laiendada teenistusi
üle maailma.
Andrew õpetusseeria "Jüngerdav evangelism"
on saadaval kas CD'na või DVD'na.
Tellimisel tuleb täpsustada, kas soovite CD'd või DVD'd.
Kogu kursus on tellitav ka paketina,
mis kätkeb endas 48't õppetundi ja on koostatud selliselt,
et igaüks saab nende abil
jõuda ükskõik, kus ja millal mõne uskmatuni,
jüngerdada mõnda uut usklikku või kasvada koos teistega Issandas.
Kõik need õppetunnid on koondatud ühte raamatusse,
aga neid on võimalik trükkida ka CD pealt PDF-failidena.
Kogu see väärtuslik materjal
on saadaval nii inglise kui hispaania keeles.
Ka on võimalik tellida seda kursust kui osana jüngerlusõpetuse seeriast.
Kui nõustud Andrewga, et peame tegema jüngreid
ja mitte vaatama vaid, kuidas saada vastpöördunuid,
siis julgustame sind tellima endale kogu selle seeria.
Lisaks jüngerdava evangelismi kursusele
kätkeb see seeria endas ka kolme teist õppematerjali.
"Uus sina ja Püha Vaim", "Pingevaba muutumine"
ja "Vaim, hing ja ihu".
Need materjalid aitavad sul läbida kõige olulisemaid samme,
et saada jüngriks ja jüngerdada ka teisi.
Kogu see seeria on tellitav ekraanil nähtava kodulehe kaudu.
Ekraanil on kõik kontaktandmed, mille kaudu võtta ühendust.
Loodame sinust kuulda juba täna!
Ühtlasi tule ja saa osa erinevatest Andrew teenistustest,
lastes Jumala Sõnal muuta oma elu.
Täpsem info Andrew kodulehelt www.awme.net
Täpsem info www.awme.net
Muuda oma elu
Muuda oma maailma
Minu jaoks oli elu suurimaks muutuseks
kodunt lahkumine ja Charise piiblikooli tulemine.
Täiesti uude keskkonda tulemine ja nägemine, kuidas Jumal varustab.
Oleme kogu perega näinud suuri muutusi,
sest siin piiblikoolis on minult nii palju kihte maha kooritud
ja ma olen leidnud kindla aluse oma elule,
mida mul varem polnud.
Nimetame piiblikooli esimest aastat puhastuskuuriks,
sest see puhastab sind
läbi aastate omandatud valeõpetustest,
et võiksid omandada tõde.
Suurim muutus ongi olnud halvast õpetusest lahtisaamine.
Kus traditsiooniliselt omandatud tõed on asendunud uue kindla alusega.
Omandasin täieliku arusaama Jeesuse ristitööst
ja sellest, mida see meie jaoks tähendab.
See on lõpetatud.
Piiblikool on aidanud mul mõista Piiblit algusest lõpuni.
Mees küsib ikka kodus, mida ole õppinud
ja vahel ma ei suuda isegi vastata, sest see kõik on nii hea.
Suurim muutus, mida olen näinud peale Charisesse õppima asumist
on Jumala rahu kogemine.
Piiblis on öeldud, et kui hoiame oma fookuse Jeesusel,
hoiab Tema meid täieliku rahu sees.
Ühtlasi olen kasvanud Jumala tundmises
ja Tema rahu on paljunenud mu elus.
Jumal ise tõi mind siia
ja Ta on tõestanud mulle oma armastust.
Ususammu tegemine siia kooli tulemise näol
ja 4 korda nädalas 4 tundi päevas Jumala Sõna ammutamist
on olnud lihtsalt imeline!
See, mille Jumal mu südamesse aastaid tagasi külvas,
on nüüd tõeks saanud ja ma mõistan seda palju paremini.
Usun, et oman nüüd julgust ja kindlust,
mida mul varem polnud,
et minna ja täita Jumala kutset.
Nii ise kui koos perega.
Tõlge: Anne-Ly Raukas